Մաք Միլլեր

Մալքոլմ Ջեյմս ՄաքԿորմիկ (, ), ամերիկացի ռեփ և հիփ հոփ կատարող, երգահան, պրոդյուսեր։ առավել հայտնի է Մաք Միլլեր (Mac Miller) բեմական կեղծանվամբ (ավելի վաղ՝ Easy Mac)։ Ջազային թրեքների ձայնագրման ժամանակ, օգտագործել է նաև Լարի Լովստին (Larry Lovestein) մականունը։ Որպես պրոդյուսեր աշխատել է Քենդրիկ Լամարի, Ջեյ Քոուլի, Էրլ Սվիթշոթի, Lil B-ի և Tyler, The Creator-ի հետ։

Միլլերը պայքարում էր թմրամոլության դեմ, և դա հաճախ արտահայտվում էր նրա երգերում։

Կենսագրություն

Վաղ տարիներ 
Ծնվել է 1992 թվականի հունվարի 19–ին Փենսիլվանիա նահանգի Փիթսբուրգ քաղաքում։ Մայրը՝ Քարեն Մայերսը, լուսանկարիչ էր, իսկ հայրը՝ Մարկ ՄաքԿորմիկը՝ ճարտարապետ։ Հայրը քրիստոնյա էր, իսկ մայրը՝ հրեուհի։ Միլլերը դաստիարակվում էր որպես հրեա և նշում էր հրեական տոներ։ Իր կրոնի պատճառով նա ինքն իրեն անվանել է «լավագույն հրեական ռեփեր», որպես պատասխան Դրեյքի պահանջին «լինել հրեա ռեփ խաղում»։ Մանկությունն անցկացրել է Փոյնտ Բրիզում, ինչը Փիթսբուրգի մի մասն է։ Հաճախում էր Վինչեստեր Տերստոն դպրոցը և Թեյլոր Ալդերդիցե ավագ դպրոցը։ Սկսել է դաշնամուրի դասերի մասնակցել վեց տարեկանից։ Միջնակարգ դպրոցում Միլլերը կենտրոնացել էր հիփ հոփի վրա, նշելով․ «Երբ ես դարձել եմ 15 տարեկան, ես լուրջ քայլ եմ արել, ինչը փոխել է ամբողջ կյանքս․․․ Մինչ այդ ես զբաղվում էի սպորտով, տարբեր մարզաձևերով, հաճախում էի դպրոցական հավաքույթները։ Բայց երբ ես իմացա, որ հիփ հոփը աշխատանքի է նման, դա միակ բանն էր, ինչ ես արել եմ»։ Կարողանում էր հարվածայիններ, դաշնամուր և կիթառ նվագել։

2010 թվականին Միլլերը հաղթել է Pittsburgh Hip Hop Awards-ում լավագույն հիփ հոփ տեսահոլովակի համար (Live Free)։

2007-2010․ կարիերայի սկիզբ 
Միլլերն առաջին անգամ սկսել է ռեփ կարդալ տասնչորս տարեկանում։ Մինչ այդ ուզել է երգիչ դառնալ։ Մինչև Մաք Միլլեր դառնալը, դա հայտնի էր որպես EZ Mac և 2007 թվականին թողարկել է «But My Mackin' Ain't Easy» միքսթեյփը տասնհինգ տարեկանում։ Միլլերը եղել է The Ill Spoken ռեփ խմբի կազմում, Փիթսբուրգից մի ուրիշ ռեփերի հետ միասին՝ Beedie–ի։ 2008 թվականին The Ill Spoken–ը թողարկել է How High միքսթեյփը։ 2009 թվականին Միլլերը թողարկել է երկու միքսթեյփ՝ The Jukebox։ Prelude to Class Clown և The High Life, մինչև Rostrum Records–ի հետ պայմանագիր կնքելը։ 2009 թվականին՝ 17 տարեկանում ներառվել է Rhyme Calisthenics բաթլ հարթակի եզրափակիչում։

2010 թվականի սկզբում Միլլերը պայմանագիր է կնքել Rostrum Records–ի հետ։ Լեյբլի Բենջի Գրինբերգը հանդիպել է Միլլերի հետ Ուիզ Խալիֆայի հետ ձայնագրման ժամանակ ID Labs–ում։ Չնայած Գրինբերգը սկսել է խորհուրդներ տալ Միլլերին, նա ոչ մի հետաքրքրություն չի ցուցաբերել իր ստեղծագործությանը մասնակցելու համար, քանի դեռ արտիստը չի սկսել աշխատել KIDS միքսթեյփի վրա, երբ, ինչպես նա ավելի ուշ ասել է HitQuarters-ին, Գրինբերգը նկատել է «հասունացում իր հնչեղության և երաժշտության նկատմամբ մոտեցման մեջ»։ Այդ պահին Միլլերով սկսել են հետաքրքրվել տարբեր ձայնագրման ընկերություններ, սակայն նա ընտրել է Rostrum-ը իր հայրենի քաղաքում գտնվելու և Ուիզ Խալիֆայի հետ համագործակցության պատճառով։ KIDS-ը թողարկվել է 2010 թվականի օգոստոսին։  Միքսթեյփը ոգեշնչվել է «Մանուկներ» ֆիլմից։ Զգալի բեկում է տեղի ունեցել 2010 թվականի վերջին, երբ Միլլերը ուղևորվել է Incredibly Dope Tour անվանումով իր առաջին շրջագայության, որտեղ բոլոր տեղերը վաճառվել են։

2011–2012․ Best Day Ever և Blue Slide Park

Միլլերի հինգերորդ թողարկումն էր Best Day Ever միկսթեյփը, որում ներկայացված էր «Donald Trump» սինգլը և «Wear My Hat» ու «All Around the World» երգերը։ Դոնալդ Թրամփն ինքը ավելի ուշ մեկնաբանել է սինգլի տեսահոլովակը Twitter-ում․ «Իսկ ու՞մ համար հաճելի չէր լինի»։ Միքսթեյփ պրոդյուսերների թվում էին Just Blaze-ը, 9th Wonder-ը և The Cool Kids-ից Չակ Ինգլիշը։ 2010 թվականի նոյեմբերի 22-ին թողարկվել է նրա «Knock Knock» սինգլի առաջին տեսահոլովակը YouTube-ում։ 2011 թվականի մարտի 29-ին թողարկվել է մինի ալբոմ՝ On and On and Beyond անվանումով։ Վեց թրեքներից բաղկացած աշխատանքը թողարկվել է Rostrum Records–ի կողմից։

Միլլերը հայտարարել է իր առաջին Blue Slide Park ալբոմի թողարկման մասին իր YouTube ալիքում 2011 թվականի հուլիսի 5-ին։ 2011 թվականի սեպտեմբերին պարզվել է, որ Միլլերը կթողարկի 92 Til Infinity անվանումով միքսթեյփ, որի պրոդյուսերն է DJ Jazzy Jeff-ը՝ Նախքան Blue Slide Park ալբոմի թողարկումը։ Սակայն թողարկումն այդպես էլ դուրս չի եկել։

Միլլերը թողարկել է Maroon 5–ի «Moves Like Jagger» երգի վրա ռեմիքս։

2011 թվականի հոկտեմբերի 14–ին թողարկվել է 13 կոմպոզիցիաներից միքսթեյփը՝ I Love Life, Thank You անվանումով, որի ձայնագրմանը մասնակցել են The Cool Kids–ից Մայքլ Ռոքսը, Տալիբ Քվելին և Bun B–ն։

2011 թվականի նոյեմբերին Blue Slide Park դեբյուտել է Billboard 200 հիթ–շքերթի առաջին համարի տակ 144 000 վաճառված օրինակներով։ Դա առաջին անկախ թողարկումն էր, որն առաջին տեղ է զբաղեցրել Billboard ալբոմների հիթ–շքերթում 1995 թվականից հետո։ 2011 թվականին Միլլերը դարձել է տասնմեկ ռեփերներից մեկը, որոնք ներկայացվել են XXL ամսագրի այդ տարվա «Freshman Class» ցանկում։ 2011 թվականին նա առաջին անգամ հայտնվել է հեռուստատեսությունում՝ Single Ladies շոուի ժամանակ, որտեղ նա կատարել իր դերը։ 2011 թվականին նա եղել է MTV Jams Fab Five–ի մասը։

Միլլերը տեղադրել է «Missed Calls» թրեքի վրա տեսահոլովակի թրեյլերը 2012 թվականի փետրվարի 15–ին։ Տեսահոլովակը թողարկվել է 2012 թվականի հունիսի 22–ին։ 2012 թվականի մարտի 23-ին Միլլերը թողարկել է իր յոթերորդ միկսթեյփը՝ Macadelic անվանումով։ «Loud» երգը թողարկվել է առանձին սինգլի տեսքով և հասել է 53-րդ հորիզոնականին Billboard Hot 100 հիթ-շքերթում։ Միլլերը նաև տեսահոլովակ է թողարկել «Thoughts From A Balcony» երգի համար։ 2012 թվականին կայացել Է YouTube-ում «Onaroll» երգի պրեմիերան։ 

2012 թվականի նոյեմբերի 21-ին Մաք Միլլերը Larry Lovestain կեղծանվան տակ թողարկում Է ջազային միքսթեյփ՝ You անվանմամբ։ 2013 թվականին Մաքը թողարկել է իր երկրորդ ստուդիական ալբոմը՝ «Watching Movies With The Sound Off»։

2012–2013․ Watching Movies with the Sound Off․

Հոկտեմբերի 14-ին Միլլերը հայտարարել է, որ Pink Slime-ը կթողարկվի մինչև 2012 թվականի վերջը, և Watching Movies with the Sound Off երկրորդ ալբոմը կթողարկվի 2013 թվականի սկզբին։ Ալբոմի ձայնագրությանը հրավիրված էին Schoolboy Q, Ab-Soul, Earl Swetchott, Tyler, The Creator, Action Bronson և Jay Electronica արտիստները։ Ինքը՝ Միլլերը, ասել էր, որ ալբոմը «շատ ինքնաճանաչողական է և բավական անձնական»։

Միլլերը նաև հայտարարել Է, որ մտադիր է թողարկել 92 Til Infinity–ն DJ Jazzy Jeff-ի հետ 2013 թվականի սկզբին։ MTV2-ում թողարկվել է Մաք Միլլեր and the Most Dope Family–ն։

2013 թվականի մայիսի 2-ին UStream-ում և Twitter-ում Միլլերը հայտարարել է, որ Watching Movies with the Sound Off-ը կթողարկվի 2013 թվականի հունիսի 18-ին։ Ալբոմը դրական արձագանքների է արժանացել, և քննադատների մեծ մասը ուշադրություն է դարձրել պսիխոդելիկ հնչողությանը։ Ալբոմը նաև կոմերցիոն հաջողություն է ստացել՝ Billboard 200 հիթ-շքերթում 3-րդ հորիզոնականը զբաղեցնելով՝ առաջին շաբաթվա ընթացքում վաճառվելով 101 000 օրինակով։ Ալբոմի թողարկումից հետո թողարկվել է երեք սինգլ՝ «SDS», «Watching Movies» և «Goosebumpz»։

2013 թվականի սկզբին Միլլերը հիմնել է իր REMember Music սեփական ձայնագրման լեյբլը, որը անվանվել է իր մահացած ընկերոջ պատվին։ Նաև լրիվ պրոդյուսերավորել է Վինս Սթեյփլսի Stolen Youth միքսթեյփը։ 2013 թվականի հոկտեմբերին գաստրոլներով հանդես է եկել Եվրոպայում Լիլ Ուեյնի և 2 Chainz-ի հետ։ 2013 թվականի հոկտեմբերի 31-ին Միլլերը թողարկել է նոր միքսթեյփ Delusional Thomas անվանումով։ 2013 թվականի դեկտեմբերի 17-ին Միլլերը թողարկել է իր առաջին համերգային ալբոմը։ Նորից սկսում է աշխատել Ֆարել Վիլյամսի հետ նոր համատեղ մինի ալբոմի վրա։

2014–2015․ Warner Bros.-ի հետ պայմանագիր և GO:OD AM-ի 
2014 թվականի հունվարի 14-ին Միլլերը հայտարարել էր, որ չի երկարաձգում պայմանագիրը Rostrum Records-ի հետ։ 2014 թվականի մայիսի 11-ին Միլլերը ինքնուրույն թողարկել է իր տասներորդ միքսթեյփը՝ Faces-ը։ 2014 թվականի հոկտեմբերի 21-ին հայտնի է դարձել, որ Միլլերը պայմանագիր է ստորագրել Warner Bros. Records-ի հետ իր REMember Music լեյբլի դիստրիբյուտորական գործարքի վերաբերյալ`10 միլիոն դոլարով։ MTV2 Մաք Միլլեր and the Most Dope Family ռեալիթի-շոուի երկրորդ եթերաշրջանը թողարկվել է 2014 թվականին։ 2015 թվականի հուլիսի 30-ին Միլլերը հայտարարել էր, որ ավարտել է իր երրորդ ստուդիական ալբոմի վրա աշխատանքները, որը կդառնա լեյբլում իր գլխավոր դեբյուտը։ 2015 թվականի օգոստոսի 5-ին Միլլերը հայտարարել է իր GO։OD AM ալբոմի անվանումը՝ 2015 թվականի սեպտեմբերի 18-ի թողարկման ամսաթվով։ Հայտնի է դարձել նաև, որ «100 Grandkids» առաջին սինգլի համար նախատեսված երաժշտական տեսահոլովակը կթողարկվի օգոստոսի 6-ին։

2016–2018․ The Divine Feminine և Swimming 

2016 թվականի հուլիսի 28-ին Միլլերը հայտարարել է իր չորրորդ՝ The Divine Feminine ալբոմի մասին և դեբյուտել «Dang!» սինգլո, որին մասնակցել է Անդերսոն Պակը։ Ալբոմը թողարկվել է սեպտեմբերի 16-ին և դեբյուտել է Billboard 200 ալբոմների հիթ-շքերթի 2-րդ հորիզոնականում և Լավագույն R&B/հիփ հոփ ալբոմների հիթ-շքերթի 1-ին հորիզոնականում։ Վաճառվել է 48 000 օրինակ։

2018 թվականի մայիսի 30-ին թողարկվել է «Small Worlds» առաջին սինգլը հինգերորդ ստուդիական Swimming ալբոմից։ Ալբոմը հայտարարվել է հուլիսի 13-ին, իսկ օգոստոսի 3-ին՝ թողարկվել։ Ստացել է դրական արձագանքներ, ինչպիսիք են Pitchfork-ի 7.5-ը, որը նկարագրում է ալբոմը որպես «խոհուն սոուլ և ջերմ ֆանկ» և կոտրված սրտի ուսումնասիրություն, հոգեկան առողջության սեփական խնդիրներ։ Swimming-ը Billboard 200 ալբոմների և Լավագույն R&B/հիփ հոփ ալբոմների հիթ-շքերթներում 3-րդ հորիզոնական է զբաղեցրել՝ վաճառված 66 000 օրինակով։

Հետմահու թողարկումներ 
2020 թվականի հունվարի 8-ին Միլլերի ընտանիքը հայտարարել է իր Circles առաջին հետմահու ալբոմի մասին, որը թողարկվել է նույն ամսին՝ հունվարի 17-ին։ Միլլերը աշխատել է ալբոմի վրա մինչև մահանալը։ Արտադրությունը ավարտել է Ջոն Բրիոնը, որը աշխատել է Միլլերի հետ երկու ալբոմների վրա։

Աղդեցություն 
Միլլերը անվանել է Big L, Lauryn Hill, Beastie Boys, Outkast և A Tribe Called Quest արտիստներին, որպես իր վրա ազդեցություն թողած մարդիկ։ Նա շատ մտերիմ հարաբերությունների մեջ էր Վիզ Խալիֆայի հետ, ասելով․ «Վիզը իմ համար ավագ եղբայր էր։ Մեր հարաբերությունները դուրս են գալիս երաժշտության շրջանակներից։ Նա լուրջ եղբայրս է, զբաղվում եմ ես երաժշտությամբ թե չէ»։

Անձնական կյանք 
Միլլերը երկարատև հարաբերությունների մեջ էր գտնվում մի կնոջ հետ, ում հետ ծանոթացել է միջնակարգ դպրոցում։ Շատ երգեր իր Macadelic միքսթեյփից իրենց հարաբերությունների մասին էին։ Հանդիպում էր Արիանա Գրանդեի հետ 2016 թվականի օգոստոսից մինչև 2018 թվականի մայիս։

Խնդիրներ օրենքի հետ 
2011 թվականի փետրվարին Նյու Յորք նահանգի հյուսիսային մասում գաստրոլների ժամանակ, Միլլերը և նրա ընկերները բանտարկվել են մարիխուանայի համար, ինչի համար նրանք մեկ շաբաթ են անցկացրել բանտում։

2012 թվականի հուլիսի 9-ին պրոդյուսեր Lord Finesse-ը հայտ է ներկայացրել դատարան Միլլերի, Rostrum Records-ի և DatPiff-ի դեմ, «Hip 2 Da Game» երգի սեմփլը օգտագործելու համար։ 2013 թվականի հունվարին հայտը չեղյալ է համարվել, ու ամեն ինչ որոշվել է դատարանից դուրս։

2015 թվականի մարտին Aquarian Dream խումբը հայտ է ներկայացրել Միլլերի դեմ 150 դոլարի չափով, «Yesterday (Was so Nice Today)» երգի սեմփլինգի համար «Therapy» երգում։

Միլլերը ձերբակալվել էր 2018 թվականի մայիսին՝ ալկոհոլի ազդեցության տակ վարելու, ինչպես նաև պատահարի վայրից երկու ուղևորների հետ բախման և փախուստի մեջ մեղադրանքով։ Ոստիկանությունը ժամանել է դեպքի վայր, ստուգել Միլլերի համարանիշը և ստացել նրա հասցեն։ Միլլերը խոստովանել է ամեն ինչ, երբ ոստիկանությունը ժամանել է իր տուն։ Միլլերը կալանքի տակ է վերցվել և 15 000 դոլար գրավի դիմաց ազատ արձակվել։

Մահ 
Միլլերը մահացել է թմրանյութերի չարաշահումից Ստուդիո-Սիթիում (Լոս Անջելես) իր տանը 2018 թվականի սեպտեմբերի 7-ին։ Նա նույն օրը կեսօրին անշարժացած է գտնվել այն բանից հետո, երբ նրա ընկերը զանգահարել է 911 և հայտնել սրտի կանգի մասին։ Միլլերը դեպքի վայրում մահացած էր հայտարարվել իշխանությունների ժամանումից հետո։ Նրա մահվան օրը պլանավորված էին տեսահոլովակի նկարահանումներ։ Դիահերձումից հետո մահվան պաշտոնական պատճառը չի հայտարարվել նրա ընտանիքի անդամների կողմից։ Սեպտեմբերի 11-ին հազարավոր երկրպագուներ հավաքվել էին Փիթսբուրգի Blue Slide զբոսայգում՝ հանգուցյալ ռեփերի պատվին։ Միլլերը թաղվել է իր հայրենի Փիթսբուրգ քաղաքի Հոումվուդ գերեզմանատանը, հրեական թաղումների ժամանակ։ 2018 թվականի նոյեմբերի 5-ին Լոս Անջելեսի շրջանի կորոների գրասենյակը հայտարարել էր, որ Միլլերը մահացել է թմրանյութերի պատահական չափից մեծ դոզայից՝ ֆենտանիլի, ալկոհոլի և կոկաինի «խառը թունավորության» պատճառով։

Սկավառակագրություն

Ալբոմներ

Ստուդիական ալբոմներ

Կենդանի ալբոմներ

Միքսթեյփներ

Մինի ալբոմներ

Սինգլներ

Որպես գլխավոր արտիստ

Այլ երգեր

Տեսահոլովակներ

Որպես գլխավոր արտիստ

Որպես աջակցող արտիստ

Ֆիլմագրություն

Ծանոթագրություններ

Արտաքին հղումներ 

 Պաշտոնական կայք
 Մաք Միլլեր MTV-ում
 

Ամերիկացի երաժիշտներ
Ամերիկացի ռեփերներ
Ամերիկացի հիփ հոփ երգիչներ
Ամերիկացի պրոդյուսերներ
Դերասաններ այբբենական կարգով
Ամերիկացի դերասաններ
Ամերիկացի հեռուստատեսային դերասաններ
Ռիթմ-և-բլյուզ երաժիշտներ
Հրեա երգիչներ
Հրեա երաժիշտներ
21-րդ դարի երգիչներ և երգչուհիներ
Ամերիկայի հրեաներ
21-րդ դարի ամերիկացի երաժիշտներ
Բեմական կեղծանուններ
Ամերիկացի երաժշտական պրոդյուսերներ